cyanic-selkie/wikianc huggingface dataset:
กรมพระเทพามาตย์ (นกเอี้ยง)
พระชนมชีพตอนต้นและครอบครัว
กรมพระเทพามาตย์ สันนิษฐานว่าเป็นธิดาของขุนนางในรัชสมัยสมเด็จพระเจ้าอยู่หัวบรมโกศแห่งกรุงศรีอยุธยา และคาดว่าหากจริงก็คงเป็นตระกูลใหญ่พอสมควร พระองค์มีพระขนิษฐาที่ปรากฏนามพระองค์หนึ่งชื่อ อั๋น หรือ ฮั้น (ต่อมาได้รับการสถาปนาอิสริยยศเป็นกรมหลวงเทวินทรสุดาในสมัยกรุงธนบุรี) เรื่องราวเกี่ยวกับพระชาติกำเนิดนั้น พระสังฆราชปาลเลอกัวซ์ (Jean Baptiste Pallegoix) ได้ระบุไว้ว่าพระองค์เป็นคนไทย แต่ฟร็องซัว ตุรแปง (Francois Turpin) นักประวัติศาสตร์ชาวฝรั่งเศสระบุว่าพระองค์เป็นคนจีน ซึ่งสอดคล้องกับ ก.ศ.ร. กุหลาบ ที่ได้ระบุว่านกเอี้ยงมีแซ่เดิมว่า โหงว (吴) ซึ่งเป็นแซ่เดียวกันกับพระวิชัยวารี (หลิน แซ่โหงว) ขุนนางจีนในสมัยสมเด็จพระเจ้ากรุงธนบุรี และยังให้ข้อมูลต่อว่านกเอี้ยงเป็นชาวบ้านแหลม แขวงเมืองเพชรบุรี และอาจเป็นเครือญาติกับพระยาเพชรบุรี (เรือง) ซึ่งดำรงตำแหน่งในช่วงกรุงศรีอยุธยาตอนปลาย ที่เป็นบิดาของพระยาสวรรคโลกต้นสกุลบุญ-หลง พลางกูร และกรีวัตร
ส่วนข้อสันนิษฐานว่าพื้นเพเดิมของพระองค์ตั้งอยู่แถบบ้านแหลม เมืองเพชรบุรี ปรากฏในหนังสือปฐมวงศ์ที่ระบุไว้ว่า "มารดาพระยาตากสินที่หนีพม่าไปอยู่บ้านแหลมแขวงเมืองเพชรบุรี..." และคงย้ายเข้ามาอาศัยในกรุงศรีอยุธยาเป็นเวลาช้านาน ดังปรากฏในหนังสือปฐมวงศ์ ฉบับของ ก.ศ.ร. กุหลาบ ซึ่งระบุเรื่องราวของนกเอี้ยงและสมเด็จพระบวรราชเจ้ามหาสุรสิงหนาทเมื่อครั้งยังเป็น นายสุดจินดา (บุญมา) ไว้ว่า "...เป็นคนรู้จักคุ้นเคยกันมาช้านานแต่ยังอยู่ในกรุงมาด้วยกัน..."
ทั้งนี้พระองค์เป็นญาติของพระเจ้าหลานเธอ เจ้ารามลักษณ์ กรมขุนอนุรักษ์สงคราม (พระนามเดิมว่า บุญมี) ด้วยพึงสังเกตว่าสมเด็จพระเจ้ากรุงธนบุรีโปรดเกล้าให้เจ้ารามลักษณ์กำกับเมืองเพชรบุรี
สมรส
ตามอภินิหารบรรพบุรุษ นกเอี้ยงสมรสกับชายจีนแต้จิ๋วชื่อหยง แซ่แต้ (鄭鏞) ที่มีถิ่นฐานเดิมในตำบลหัวฟู่ อำเภอเทงไฮ้ (เฉิงไห่) นิธิ เอียวศรีวงศ์ ได้อธิบายว่า พระราชบิดาของสมเด็จพระเจ้ากรุงธนบุรีน่าจะประกอบอาชีพค้าขายเป็นหลัก มิใช่นายอากรบ่อนเบี้ย เป็นคำอธิบายที่ว่าเหตุใดนายสินจึงไม่ทรงประมูลอากรสืบต่ออาชีพจากบิดา จึงน่าจะเป็นพ่อค้าเกวียนมากกว่า ส่วน ตำนานอากรบ่อนเบี้ย พระนิพนธ์ของสมเด็จกรมพระยาดำรงราชานุภาพ ทรงให้ข้อมูลว่าตำแหน่งขุนพัฒน์เพิ่งมีขึ้นในรัชสมัยของพระบาทสมเด็จพระพุทธเลิศหล้านภาลัย ภายหลังหยงและนกเอี้ยงได้ให้กำเนิดบุตรชายชื่อว่า สิน เมื่อวันที่ 23 มีนาคม พ.ศ. 2277 และภายหลังได้ยกเป็นบุตรบุญธรรมของเจ้าพระยาจักรี (ครุฑ) ซึ่งต่อมานายสินได้เป็นครองราชย์เป็นพระมหากษัตริย์และตั้งราชธานีที่ธนบุรี
การสถาปนาและการสวรรคต
ภายหลังเมื่อสมเด็จพระเจ้าตากสิน เสด็จเถลิงถวัลย์ราชสมบัติแล้ว ได้ทรงสถาปนาพระราชชนนีขึ้นดำรงอิสริยยศเป็น กรมพระเทพามาตย์ ตามโบราณราชประเพณีใน พ.ศ. 2312 ต่อมาพระองค์ประชวรพระยอดอัคเนสันในปลายปีมะเมียฉอศก จุลศักราช 1136 ในช่วงเวลาที่สมเด็จพระเจ้ากรุงธนบุรีกำลังล้อมค่ายพม่าที่บ้านบางนางแก้ว ปรากฏความใน จดหมายรายวันทัพ ว่าวัน ค่ำ ซึ่งตรงกับวันอังคารที่ 7 มีนาคม พ.ศ. 2317 สมเด็จพระเจ้ากรุงธนบุรีทรงทราบข่าวการประชวรเป็นครั้งแรก ความว่า
สมเด็จพระพันปีหลวงกรมพระเทพามาตย์เสด็จสวรรคตในวัน ค่ำ ตรงกับวันอังคารที่ 7 มีนาคม พ.ศ. 2317 หลังจากนั้นมีการสร้างพระโกศโถ หรือ ลองโถ สำหรับพระราชมารดาในปี พ.ศ. 2318 และสันนิษฐานว่าพระโกศดังกล่าวสร้างเพื่อพระศพเจ้านายที่ทรงศักดิ์ชั้นสูงสุดในสมัยนั้น โดยให้เจ้าพระยาจักรี (ต่อมาคือพระบาทสมเด็จพระพุทธยอดฟ้าจุฬาโลก) เป็นแม่กองทำพระเมรุ ณ วัดบางยี่เรือใต้
แต่ในงานพระเมรุดังกล่าวถูกเร่งให้จัดขึ้นในช่วงฤดูฝน ทราบเพียงว่ามีลักษณะเป็นเมรุมณฑปแต่สูงต่ำเท่าใดไม่ปรากฏความ ด้วยสมเด็จพระเจ้ากรุงธนบุรีทรงห่วงใยในการศึกของพม่าอยู่ซึ่งมักเข้ามาในช่วงฤดูแล้งของทุกปี ซึ่งตามธรรมเนียมเดิมนั้นงานพระเมรุจะถูกจัดขึ้นในช่วงฤดูแล้ง เจ้าพระยาจักรีจึงปรึกษากับเจ้านายทั้งปวงว่าจะใช้ดีบุกบางเคลือบทองน้ำตะโก แล้วทาด้วยแป้งเปียกติดเข้ากับเนื้อไม้จนสำเร็จในเดือนเก้า แต่ก่อนจึงถึงวันเชิญพระศพมาในพระเมรุนั้นฝนได้ตกชะทองน้ำตะโกที่ปิดประดับพระเมรุหลุดร่วงลงมาทั้งหมด เมื่อพระเจ้ากรุงธนบุรีทอดพระเนตรเห็นทองน้ำตะโกที่ติดประดับพระเมรุหลุดร่วงก็ทรงพิโรธ มีพระราชดำรัสว่า
"'เราไว้ใจให้เปนแม่กองทำพระเมรุ ต่างหูต่างตาเรา เจ้าไม่เอาใจใส่ในราชการ ทำมักง่ายให้เมรุเปนเช่นนี้ดีแล้วฤๅ ทำให้พระเกียรติยศพระเจ้าแผ่นดินเสื่อมเสียไป จึ่งมีพระราชดำรัสสั่งให้เจ้าพนักงานองครักษ ให้ลงพระราชอาญาโบยหลังเจ้าพระยาจักรี ๕๐ ที'"
ซึ่งเหตุการณ์ดังกล่าว เป็นหนึ่งในความขัดแย้งส่วนพระองค์ ระหว่างสมเด็จพระเจ้ากรุงธนบุรีกับเจ้าพระยาจักรี
เมื่อการก่อสร้างพระเมรุแล้วเสร็จจึงมีการชักพระบรมศพกรมพระเทพามาตย์ถึงเมรุวัน ค่ำ ซึ่งตรงกับวันอังคารที่ 16 พฤษภาคม พ.ศ. 2318 และพระราชทานเพลิงพระบรมศพวัน ค่ำ ซึ่งตรงกับวันพฤหัสบดีที่ 18 พฤษภาคม พ.ศ. 2318 ครั้นรุ่งขึ้นจึงเชิญพระบรมอัฐิเข้าไปในพระราชวัง เวลาบ่ายจึงนำพระอังคารไปลอยหน้าวัดสำเพ็ง เมื่อวันศุกร์ที่ 19 พฤษภาคม พ.ศ. 2318
แคดดี้
แคดดี้ (caddy หรือ caddie) คือ คนที่คอยแบกกระเป๋าอุปกรณ์ของผู้เล่นกีฬากอล์ฟ คอยให้คำแนะนำ แคดดี้ที่ดีจะทราบว่า สนามที่เล่นอยู่นั้น มีลักษณะอย่างไร รวมถึงระยะของหลุม การปักพิน และ การเลือกใช้ไม้กอล์ฟด้วย
Lista över golftermer
ความดันไอของธาตุ (หน้าข้อมูล)
CRC
As quoted from various sources in an online version of:
CR2
Vapor pressure equation and coefficients from this source in an online version of: David R. Lide (ed), CRC Handbook of Chemistry and Physics, 84th Edition. CRC Press. Boca Raton, Florida, 2003; Section 4, Properties of the Elements and Inorganic Compounds; Vapor Pressure of the Metallic Elements
แคร์รอต
แคร์รอต (carrot; ) เป็นผักจำพวกรากที่โดยทั่วไปมีสีส้ม แต่ก็ปรากฏพันธุ์ปลูกสีม่วง ดำ แดง ขาว และเหลืองด้วย ทั้งหมดนี้ได้รับการปรับปรุงพันธุ์มาจากแครอทป่า (Daucus carota) ซึ่งมีถิ่นกำเนิดอยู่ในยุโรปและเอเชียตะวันตกเฉียงใต้
การผลิต
ใน ค.ศ. 2018 ผลผลิตของแคร์รอต (รวมกับหัวผักกาด) ทั่วโลกอยู่ที่ 40 ล้านตัน โดยจีนผลิตร้อยละ 45 ของทั้งโลก (ตาราง) ส่วนประเทศที่เป็นฐานผลิตชั้นนำคือสหรัฐ, อุซเบกิสถาน และรัสเซีย
การเก็บ
แคร์รอตสามารถเก็บในดู้เย็นได้ไม่กี่เดือน หรือในที่หนาวชื้นทั้งฤดูหนาว สำหรับการเก็บในระยะยาว แคร์รอตที่ยังไม่ล้างสามารถใส่ในถังในชั้นทราย ทรายกับเปลือกไม้ครึ่งต่อครึ่ง หรือในดิน ช่วงอุณหภูมิที่ดีที่สุดคือ 32 to 40 F
การรื้อถอนรั้วพรมแดนด้านที่ติดกับออสเตรียของฮังการี
การรื้อถอนรั้วพรมแดนด้านที่ติดกับออสเตรียของฮังการี ในเดือนพฤษภาคม ค.ศ. 1989 ถือเป็นเหตุการณ์ประวัติศาสตร์ของช่วงสงครามเย็นและเป็นเหตุการณ์เริ่มแรกของระลอกการปฏิวัติในทวีปยุโรปซึ่งเป็นที่รู้จักทั่วไปว่า ฤดูใบไม้ร่วงของประชาชาติ
ประวัติศาสตร์
เมื่อวันที่ 2 พฤษภาคม ค.ศ. 1989 สาธารณรัฐประชาชนฮังการีเริ่มดำเนินการรื้อถอนรั้วซึ่งกั้นพรมแดนด้านที่ติดกับออสเตรียระยะทางกว่า 240 km ส่งผลให้เกิดรูโหว่ในแนวม่านเหล็กขึ้นเป็นครั้งแรก และจากการเปิดพรมแดนที่เชื่อมต่อกับโลกตะวันตกในครั้งนี้ เปิดโอกาสให้ชาวเยอรมันตะวันออกหลายร้อยคนที่พักผ่อนในช่วงวันหยุดในฮังการีสามารถหลบหนีไปยังออสเตรียและเดินทางต่อไปยังเยอรมนีตะวันตกได้อย่างปลอดภัย
การเปิดแนวพรมแดนของฮังการีในครั้งนี้สร้างความขุ่นเคืองให้กับรัฐบาลฝ่ายโซเวียตหลายแห่ง เนื่องจากพวกเขากลัวว่าสถานการณ์จะหวนกลับไปสู่ช่วงก่อนสร้างกำแพงเบอร์ลินที่ซึ่งชาวเยอรมันตะวันออกหลายพันคนต่างพากันหลบหนีไปยังเบอร์ลินตะวันตกทุกวัน ถึงแม้จะกังวลใจแต่สหภาพโซเวียตกลับไม่ใช้มาตรการตอบโต้ที่รุนแรงต่อฮังการี และเลือกที่จะใช้มาตรการไม่ยุ่งเกี่ยวกับกิจการภายในของรัฐอื่นแทน
นอกจากนี้การเปิดแนวพรมแดนยังหมายความว่าชาวฮังการีจะสามารถเดินทางข้ามไปยังออสเตรียเพื่อเลือกซื้อสินค้าหรือบริการได้ง่ายขึ้นอีกด้วย ส่งผลให้ชาวฮังการีจำนวนมากเดินทางข้ามไปยังออสเตรียเพื่อจับจ่ายใช้สอยและซื้อหาสินค้าอุปโภคบริโภคซึ่งไม่มีจำหน่ายหรือขาดแคลน โดยเหตุการณ์นี้ปรากฏเด่นชัดอย่างมากในช่วงสัปดาห์แรกของการเปิดพรมแดน ที่ซึ่งสามารถพบเห็นรถยนต์จำนวนมากผูกติดเครื่องซักผ้า (ที่เพิ่งซื้อมาใหม่) ไว้กับตัวถัง แล่นอยู่บนถนนในเขตเมืองของออสเตรียหลายแห่ง เช่น ในเมืองกราซ
รักจากใจจร
รักจากใจจร (Dear John) เป็นบทประพันธ์ในปี ค.ศ. 2006 ของนักเขียนชาวอเมริกัน นิโคลัส สปากส์ มีเรื่องราวเกี่ยวกับความรักหลังจากความสูญเสีย รักจากใจจร มี 3 ส่วนที่เริ่มเมื่อชายหนุ่มอายุ 23 ปีที่ชื่อจอห์น ไทรี ทหารผ่านศึก มีฉากหลังอยู่ที่วิลมิงตัน รัฐนอร์ทแคโรไลนา และเลอนัวร์ รัฐนอร์ทแคโรไลนา ในช่วงปี 2000 ถึง 2006
บทประพันธ์เรื่องนี้ยังได้รับการดัดแปลงเป็นภาพยนตร์ในชื่อเดียวกัน รักจากใจจร กำกับโดยลาสเซ ฮอลสตรอม ออกฉายในปี 2010 สปาร์กยังมีผลงานอื่นที่ถูกสร้างเป็นภาพยนตร์มาแล้วอย่าง The Notebook, Message in a Bottle, A Walk to Remember, The Last Song และ ''Nights in Rodanthe'
สำหรับในภาษาไทย มีผู้แปล คือ จิระนันท์ พิตรปรีชา
เชอร์มี่
เชอร์มี่ (シェルミー; Shermie; 夏尔米) เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค  '97 และใช้ทักษะการโจมตีแบบจับทุ่มในการแข่งขัน ทั้งนี้ สมาชิกในทีมของเชอร์มี่ ได้แก่ ยาชิโร่ นานาคาเสะ และ คริส และเชอร์มี่ยังเป็นตัวละครที่ได้รับการระบุว่ามีขนาดหน้าอกใหญ่ที่สุดในเกมด้วย ซึ่งมีขนาดหน้าอกเท่ากันกับ แองเจิ้ล
ประวัติตามท้องเรื่อง
ชาติกำเนิดของเชอร์มี่ นับว่าคลุมเครือ เช่นเดียวกันกับสมาชิกอีก 2 คนในทีมของเธอ (ยาชิโร่ นานาคาเสะ และ คริส) ในเนื้อเรื่องไม่มีการกล่าวถึงที่มาที่ไปของทั้ง 3 ไว้อย่างชัดเจน โดยทั้ง 3 คน ร่วมกันตั้งวงดนตรีขึ้นมา โดยใช้ชื่อวงว่า CYS (ใช้อักษรตัวแรกในชื่อของสมาชิกแต่ละคน) โดยหน้าที่ของเชอร์มี่ในวง คือ เป็นผู้เล่นเครื่องดนตรีประเภทคีย์บอร์ด
ทั้ง 3 ได้ตัดสินใจทำตามวิธีนั้น โดยพวกเขาสามารถโค่นทีม American Sports ได้ โดยเชอร์มี่สามารถเอาชนะ ลัคกี้ กลาวเบอร์ พร้อมกับคริสและยาชิโร่ ที่โค่นล้มคู่ต่อสู้ที่เหลืออีก 2 คนได้เช่นกัน โดยทั้ง 3 ได้เข้าร่วมการแข่งขัน KOF 97 ในชื่อทีม New Face (ทีมนักสู้หน้าใหม่)
ในระหว่างการแข่งขัน จิตสำนึกดั้งเดิมที่ถูกฝังอยู่ในส่วนลึกของวิญญาณของพวกเขาได้ตื่นขึ้นจากการหลับใหลอันยาวนาน ทั้ง 3 ได้ตระหนักถึงสถานภาพของตนเองในฐานะ 4 ราชันย์เทวะแห่งโอโรจิ พวกเขาได้สะสมพลังจากเหล่านักสู้ที่เข้าร่วมการแข่งขันครั้งนี้ ท้ายที่สุดในการต่อสู้ จิตวิญญาณด้านมืดของทั้ง 3 ได้ตื่นขึ้นอย่างเต็มตัวในฐานะราชันย์เทวะ โดยเชอร์มี่มีฉายาว่า อัสนีวิปลาส (โอโรจิเชอร์มี่) และเปลี่ยนวิธีการต่อสู้มาเป็นการควบคุมพลังสายฟ้าฟาดแทน โดยรูปแบบการต่อสู้ของเชอร์มี่จะเป็นการต่อต้านการต่อสู้ของ นิไคโด เบนนิมารุ หลังจากการต่อสู้ เชอร์มี่และยาชิโร่ได้นำเอาพลังที่ได้ถ่ายทอดสู่คริส เพื่อให้เป็นร่างทรงสำหรับการอวตารของ โอโรจิ
หลังจากจบการต่อสู้ ยาชิโร่ได้ลงมือสังหารคริสและเชอร์มี่ หลังจากนั้นเขาจึงลงมือสังหารตัวเองตายตามทั้ง 2 ไป โดยคาดหวังว่าการตายของพวกเขาจะสามารถเป็นการคืนชีพให้กับโอโรจิได้ ต้องนับว่าในการแข่งขันครั้งนี้ ทีม New Face ต้องถือว่าขาดทุนเป็นอย่างมากเลยทีเดียว เพราะเป็นการตายที่ค่อนข้างสูญเปล่าโดยสิ้นเชิง แต่ทว่าทั้ง 3 ก็กลับคืนชีพขึ้นมาได้อีกครั้งหนึ่งเพราะอำนาจอมตะจากเลือดของโอโรจิที่ไหลเวียนอยู่ในร่างกาย พวกเขากลับมาใช้ชีวิตอย่างคนปกติอีกครั้ง แต่เลือดของโอโรจิที่ไหลเวียนอยู่ในตัวก็พร้อมที่จะตื่นขึ้นทุกเมื่อ หากพวกเขาเผลอปล่อยใจให้ตกเป็นทาสของกิเลส
แหล่งข้อมูลอื่น
List of characters in The King of Fighters series Shermie
ตัวเอ๋อร์กุ่น
ตัวเอ๋อร์กุ่น (多爾袞; ; 17 พฤศจิกายน ค.ศ. 1612 – 31 ธันวาคม ค.ศ. 1650) บ้างเรียก รุ่ยชินหวัง (睿親王) เป็นพระราชโอรสของหนูเอ่อร์ฮาชื่อ (努爾哈赤) ปฐมจักรพรรดิราชวงศ์ชิง เป็นพระอนุชาของหฺวัง ไท่จี๋ (皇太極) จักรพรรดิพระองค์ที่ 2 ของราชวงศ์ชิง และเป็นผู้สำเร็จราชการแทนจักรพรรดิชุ่นจื้อ (順治) พระโอรสของหฺวัง ไท่จี๋ ผู้ขึ้นครองราชย์เป็นจักรพรรดิพระองค์ที่ 3 ของราชวงศ์ชิง
ในช่วงที่ตัวเอ๋อร์กุ่นสำเร็จราชการนั้น กองทัพราชวงศ์ชิงสามารถยึดเป่ย์จิง (北京) นครหลวงของราชวงศ์หมิงเดิม และค่อย ๆ พิชิตพื้นที่ที่เหลือของราชวงศ์หมิงผ่านการทำศึกอย่างต่อเนื่องเพื่อปราบปรามหมิงใต้ (南明) กลุ่มผู้ภักดีต่อราชวงศ์หมิง และปราบปรามกลุ่มอื่น ๆ ที่ขัดขืนอำนาจทั่วจักรวรรดิ ตัวเอ๋อร์กุ่นยังริเริ่มนโยบายบีบบังคับให้พลเมืองชาวฮั่นตัดผมแบบแมนจู
ตัวเอ๋อร์กุ่นถึงแก่ความตายใน ค.ศ. 1650 ขณะออกไปล่าสัตว์ เมื่อสิ้นชีวิตแล้ว เขาได้รับยกย่องเป็นจักรพรรดิ แม้ตอนมีชีวิตจะมิได้เป็นก็ตาม อย่างไรก็ดี หนึ่งปีให้หลัง จักรพรรดิชุ่นจื้อทรงถอดยศศักดิ์ทั้งปวงของเขา และให้ขุดศพเขาขึ้นโบยตีต่อหน้าสาธารณชน ด้วยข้อหาอาญาหลายประการ ครั้น ค.ศ. 1778 จักรพรรดิเฉียนหลง (乾隆) ทรงประกาศให้เขาเป็นผู้ไม่มีมลทินมัวหมอง และให้คืนยศถาดังเดิม
เทศบาลตำบลหนองบัว (จังหวัดอุดรธานี)
ระวังสับสนชื่อบทความคล้ายกัน เทศบาลตำบลหนองบัว
หนองบัว เป็นเทศบาลตำบลแห่งหนึ่งในอำเภอเมืองอุดรธานี จังหวัดอุดรธานี ครอบคลุมพื้นที่บางส่วนของตำบลหนองบัว บางส่วนของตำบลหนองนาคำ บางส่วนของตำบลสามพร้าว และบางส่วนของตำบลหนองขอนกว้าง
ประวัติ
เทศบาลตำบลหนองบัว แรกเริ่มก่อตั้งเป็นสุขาภิบาลหนองบัว เมื่อวันที่ 5 กันยายน 2516 โดยมีพื้นที่ครบคลุม 22.50 ตารางกิโลเมตร ของพื้นที่บางส่วนของ 4 ตำบล คือ ตำบลหนองบัว ตำบลหนองขอนกว้าง ตำบลหนองนาคำ และตำบลบ้านจั่น อำเภอเมืองอุดรธานี จนเมื่อวันที่ 28 พฤศจิกายน 2536 ได้ประกาศเปลี่ยนแปลงเขตสุขาภิบาลหนองบัว โดยเพิ่มพื้นที่ขึ้นเป็น 31.50 ตารางกิโลเมตร
ต่อมาเมื่อวันที่ 25 พฤษภาคม 2542 ได้ยกฐานเป็นเทศบาลตำบลหนองบัว
การปกครอง
เทศบาลตำบลหนองบัว ประกอบด้วย 37 ชุมชน แบ่งตามทั้ง 4 ตำบล ดังนี้
พิพิธภัณฑ์อักษะเชลยศึก
พิพิธภัณฑ์อักษะเชลยศึกหรือพิพิธภัณฑ์สงครามวัดใต้ (JEATH War Museum : Japan England Australia Thailand Holland) สร้างขึ้นเมื่อวันที่ 24 กรกฎาคม พ.ศ. 2520 ในบริเวณวัดไชยชุมพลชนะสงคราม หรือวัดใต้ ตำบลบ้านใต้ อำเภอเมืองกาญจนบุรี ตัวอาคารสร้างเป็นกระท่อมเลียนแบบค่ายเชลยศึก สมัยสงครามโลกครั้งที่สอง เป็นที่เก็บรวบรวมภาพวาด ภาพถ่าย แสดงถึงชีวิตความเป็นอยู่ของเชลยศึกสมัยสงครามโลกครั้งที่สอง นอกจากนั้นยังมีเครื่องมือ เครื่องใช้ของทหารเชลยศึกสมัยสงครามโลกครั้งที่สอง เช่น อาวุธสงคราม หมวก มีด ช้อน ส้อม เป็นต้น สถานที่แห่งนี้อยู่ห่างจากสถานีขนส่งกาญจนบุรีเพียง 400 เมตร เปิดให้เข้าชมทุกวัน เวลา 08.00 – 17.00 น.
จักรพรรดินีเซี่ยวเซิ่นเฉิง
จักรพรรดินีเสี้ยวเซิงเฉิง (孝慎成皇后; Empress_Xiaoshencheng) เป็นพระอัครมเหสีพระองค์แรกในรัชกาลจักรพรรดิเต้ากวง
พระราชประวัติ
จักรพรรดินีเสี้ยวเซิงเฉิง ประสูติในราชสกุล ทังกิยา พระนามเดิมส่วนพระองค์นั้นไม่เป็นที่รู้จัก ทรงเป็นบุตรีของ ซุนหมิงกี (舒明阿) อ๋องชั้นสาม (三等承恩公) ซึ่งเป็นลูกหลานของ ทงกู่ไท่ (佟图赖) พระญาติของจักรพรรดิคังซี และวันพระราชสมภพของพระนางนั้นก็ไม่บันทึกไว้ในประวัติศาสตร์ พระนางทรงได้รับการกล่าวถึงครั้งแรกหลังจากการสวรรคตของมเหสีแรกของสมเด็จพระจักรพรรดิเต้ากวง ในปี ค.ศ. 1808 พระนางได้รับเลือกให้เป็นราชบาทบริจาริกาของ และพระนางทรงให้กำเนิดพระราชธิดาคนหนึ่งใน 1813 ในปี 1820 หลังจากจักรพรรดิเจียซิ่งสิ้นพระชนม์ องค์ชายหมินหนิง ได้เสวยราชย์ต่อเป็น องค์ชายหมินหนิง เมื่อระยะเวลาการไว้ทุกข์สำหรับจักรพรรดิเจียชิ่งได้สิ้นสุดลงในช่วงปลายปี ค.ศ.1822 พระมเหสีทังกิยา ได้รับการสถาปนาเป็นสมเด็จพระอัครมเหสีในปี 1822 และพระนางทรงสิ้นพระชนม์ในปีที่ 13 ในรัชสมัยสมเด็จพระจักรพรรดิเต้ากวงพระศพทรงถูหฝังอยู่ที่สุสานชิงมู่หลิง
18081840
สโมสรฟุตบอลเบตาร์เยรูซาเลม
สโมสรฟุตบอลเบตาร์เยรูซาเลม (מועדון כדורגל בית"ר ירושלים; Moadon Kaduregel Beitar Yerushalayim) หรือ เบตาร์เยรูซาเลม หรือ เบตาร์ เป็นสโมสรฟุตบอลอาชีพอิสราเอลที่ตั้งอยู่ที่เยรูซาเลม ปัจจุบันลงแข่งขันในอิสราเอลพรีเมียร์ลีก ซึ่งเป็นลีกฟุตบอลสูงสุดของประเทศอิสราเอล
สโมสรก่อตั้งขึ้นใน ค.ศ. 1936 โดยชมูเอล กีร์ชสไตน์ และดาบิด ฮอร์น สีประจำสโมสรคือสีเหลืองและสีดำ สนามเหย้าของสโมสรคือสนามกีฬาเท็ดดี ตั้งอยู่ที่ย่านมัลฮาในเยรูซาเลม เปิดใช้งานมาตั้งแต่ ค.ศ. 1991 มีความจุ 31,733 ที่นั่ง
แฟนของเบตาร์ถูกวิพากย์วิจารณ์ในวงการฟุตบอลอิสราเอล เนื่องจากเป็นพันธมิตรอย่างไม่เป็นทางการกับกลุ่มเคลื่อนไหวรีวิชันนิสต์ซิโอนิซึม (Revisionist Zionism) และพรรคลีกุด ซึ่งเป็นพรรคการเมืองฝั่งขวา เบตาร์เป็นเพียงสโมสรเดียวในอิสราเอลพรีเมียร์ลีกที่ไม่เคยเซ็นสัญญาผู้เล่นชาวอาหรับ และแฟนสโมสรได้แต่งเพลงเชียร์ 'เดททูอาหรับส์' (Death to Arabs) อย่างไรก็ตาม ในเดือนมกราคม ค.ศ. 2019 สโมสรได้ร่วมแสดงความยินดีกับการที่ไม่มีแฟนร้องเพลงเชียร์เหยียดชาติพันธุ์เป็นรอบปีแรก
ในประเทศ เบตาร์ชนะเลิศอิสราเอลพรีเมียร์ลีก 6 สมัย ชนะเลิศอิสราเอลคัพ 7 สมัย และชนะเลิศอิสราเอลซูเปอร์คัพ 2 สมัย
ดาวควาร์ก
ดาวควาร์ก (quark star) เป็นวัตถุทางดาราศาสตร์ที่อยู่ในสมมุติฐาน ที่อาจก่อตัวขึ้นหลังจากวัตถุผ่านการระเบิดของมหานวดารา ดาวควาร์กซึ่งมีควาร์กอยู่ในสถานะเปลือยเปล่านั้นจะรองรับแรงโน้มถ่วงของตัวมันเองโดยอาศัยความดันสถานะเสื่อมของควาร์ก ในลักษณะเช่นเดียวกับที่ดาวแคระขาวรองรับแรงโน้มถ่วงด้วยความดันสถานะเสื่อมของอิเล็กตรอน และที่ดาวนิวตรอนรองรับแรงโน้มถ่วงด้วยความดันสถานะเสื่อมของนิวตรอน
ดาวควาร์กมีอยู่จริงหรือไม่นั้นยังคงเป็นคำถามเปิดที่ต้องการศึกษาเพื่อหาคำตอบกันต่อไป แต่ถ้ามีจริง ดาวชนิดนี้น่าจะมีขนาดความโน้มถ่วงอยู่ระหว่างดาวนิวตรอนกับหลุมดำ และมีขนาดเล็กกว่าดาวนิวตรอน
วัตถุที่เรียกว่า RX J1856.5-3754 ในกลุ่มดาวมงกุฎใต้ และ XTE J1739-285 ในกลุ่มดาวคนแบกงู ซึ่งมีลักษณะเฉพาะเป็นไปตามสมบัติของดาวควาร์กได้รับการพิจารณาว่าอาจจะเป็นดาวควาร์ก
ประวัติศาสตร์
เมื่อแบบจำลองดาวนิวตรอนได้รับการเสนอครั้งแรกโดยฟริทซ์ ซวิคคี และวัลเทอร์ บาเดอในปี 1933 นิวตรอนถูกคิดว่าเป็นอนุภาคมูลฐานที่ไม่สามารถแตกตัวได้อีกแล้ว อย่างไรก็ตาม หลังจากที่ได้มีการค้นพบควาร์กแล้ว ความเป็นไปได้ของดาวควาร์กจึงได้ถูกพิจารณาขึ้นมา
การวิเคราะห์เกี่ยวกับดาวควาร์กถูกเสนอขึ้นเป็นครั้งแรกในปี 1965 โดยดมีตรี อีวาเนนโก นักฟิสิกส์ของสหภาพโซเวียต
เซเรค
ในอักษรอียิปต์โบราณ เซเรค มีลักษณะเป็นรูปสี่เหลี่ยมผืนผ้าปิดล้อม ซึ่งเป็นรูปสัญลักษณ์แทนส่วนหน้าของพระราชวังที่มีช่องหรือมีประตูล้อมรอบ ซึ่งปกติจะปรากฏรูปสัญลักษณ์ของเหยี่ยวฮอรัสอยู่ด้านบนโดยปกติ ซึ่งเป็นสัญลักษณ์ที่แสดงให้ทราบว่าข้อความที่อยู่ภายในสัญลักษณ์นั้นเป็นพระนามราชวงศ์ เซเรคได้ถูกใช้เป็นครั้งแรกเพื่อในการแยกพระนมออกจากรูปสัญลักษณ์อียิปต์โบราณ ซึ่งปรากฏมาก่อนคาร์ทูชในที่ถูกนำมาใช้แทนและทราบกันดีในช่วงสี่ราชวงศ์และช่วงเวลาห้าร้อยถึงเจ็ดร้อยปีในหลัง
ลักษณะของเซเรค
เซเรคเป็นสัญลักษณ์ส่วนกรอบที่มีการประดับประดา ซึ่งจะประกอบไปด้วยทิวทัศน์ด้านหน้าพระราชวังและแผนผัง (มุมมองด้านบน) ของลานพระราชวัง คำว่า เซเรค มาจากภาษาอียิปต์ ซึ่งมีความหายตรงกับคำว่า "ด้านหน้าอาคาร (façade)" เซเรคที่แตกต่างกันบนวัตถุประเภทต่างๆ แสดงให้เห็นถึงรูปแบบต่างๆ มากมายของการตกแต่งส่วนหน้าอาคารทั้งในด้านความซับซ้อนและรายละเอียด ดูเหมือนว่าจะไม่มีกฎเกณฑ์ทางศิลปะที่เข้มงวดสำหรับการออกแบบเซเรคเอง
เดชคัมภีร์แดนพยัคฆ์
เนื้อเรื่อง
โจว เหวยอัน จอมยุทธผู้ผดุงคุณธรรม อดีตมือขวา และคนสนิทของ แม่ทัพหยาง ทำการรวบรวมชาวยุทธกลุ่มหนึ่ง บุกจู่โจมเข้าชิงตัวทายาทของแม่ทัพ โดยมี จอมยุทธหญิง ชิว ม่อหยวน อดีตคนรักเป็นกำลังสำคัญ โดยมีเป้าหมายพาเด็กน้อยทั้งสองหลบหลีออกนอกด่านส่ง สู่แดนไกลอันเป็นแหล่งพักพิงที่ปลอดภัยแห่งสุดท้าย ทางเดียวที่แผนการจะสำเร็จทั้งหมดต้องผ่าน "หลงเหมิน" (ด่านมังกร) ด่าน ณ ชายแดนอันห่างไกลกลางทะเลทราย โดยมี "โรงเตี๊ยมหลงเหมิน" เป็นเส้นทางสำคัญ ที่จำเป็นต้องผ่าน และค้างแรมถึงจะผ่านด่านไปได้
กลุ่มชาวยุทธจำเป็นต้องค้างแรม ณ โรงเตี๊ยมหลงเหมิน อย่างหลีกเลี่ยงไม่ได้ ถึงแม้จะทราบดีว่า เฉา กงกง ได้ส่งมือดีมากมาย ออกตามล่า จำนวนหนึ่งก็ฝังตัวรอ อยู่ในโรงเตี๊ยมอยู่แล้ว เช่นเดียวกับกองทัพหลวงนับพันที่กำลังเดินทางตามมาสมทบ สิ่งที่ทุกฝ่ายไม่คาดคิดก็คือ โรงเตี๊ยมแห่งนี้ไม่ธรรมดา โดยเฉพาะอย่างยิ่ง เจ้าของโรงเตี๊ยมหญิง ชื่อว่า จิน ซางอวี้ ที่เป็นหญิงทรงเสน่ห์ ซ่อนไว้ด้วยพิษร้ายมากมาย ทั้งวิชา ฝีมือเพลงยุทธอันจัดจ้าน หรือปากคอเราะร้าย เกินใครจะทานทน บทบาทของ จิน ซางอวี้ กลับมีผลต่อเรื่องราวอย่างไม่คาดคิด การกระทำอันคาดเดาไม่ได้ ของนางมีผลต่อชัยชนะ และภารกิจของโจว เหวยอัน อย่างหลีกเลี่ยงไม่ได้
เบื้องหลังการสร้าง
Dragon Inn หรือ New Dragon Gate Inn เป็นภาพยนตร์กำลังภายในจากการอำนวยการสร้างโดย ฉีเคอะ ผู้กำกับฯชื่อดัง ที่ประสบความสำเร็จจาก The Swordsman หรือ เดชคัมภีร์เทวดา ก่อนหน้านั้นไม่นาน เป็นภาพยนตร์ที่สร้างใหม่มาจากภาพยนตร์ในปี ค.ศ. 1966 เรื่อง Dragon Gate Inn หรือ ตะลุยแดนพยัคฆ์ จากการกำกับของ คิง ฮู ขณะที่ในประเทศไทยเข้าฉายในปีถัดมา โดย สหมงคลฟิล์ม
ต่อมาในปี ค.ศ. 2012 ฉีเคอะ ก็ได้ลงมือกำกับ The Flying Swords of Dragon Gate ซึ่งเป็นภาพยนตร์สามมิติ ก็เป็นอีกเรื่องหนึ่งที่สร้างมาจากภาพยนตร์เรื่องนี้เช่นเดียวกัน
ชารา เบย์
ชารา เบย์(Shara Bey) เป็นตัวละครในเรื่องแต่งชุดสตาร์ วอร์ส ปรากฏตัวในชุคการ์ตูนคอมมิคสตาร์ วอรส์
ชารา เบย์ เป็นมนุษย์เพศหญิง เป็นนักบินแห่งพันธมิตรฟื้นฟูสาธารณรัฐ ดำรงตำแหน่งยศเป็นร้อยโทในช่วงระหว่างสงครามกลางเมืองกาแลกติก. เธอได้แต่งงานกับจ่าเคย์ ดาเมรอน มีลูกชายคนหนึ่งชื่อ โพ ดาเมรอน เธอได้เสียชีวิตเมื่อปีที่ 10 หลังยุทธการยาวิน(หกปีหลังยุทธการเอนดอร์)
ตำบลโนนเจริญ
ตำบลโนนเจริญ เป็นตำบลหนึ่งในอำเภอบ้านกรวด จังหวัดบุรีรัมย์ ตั้งอยู่ทางตอนใต้ของจังหวัดบุรีรัมย์ ห่างจากตัวจังหวัดประมาณ 69 กิโลเมตร อยู่ห่างจากตัวอำเภอไปทางทิศตะวันออกเฉียงเหนือ ประมาณ 22 กิโลเมตร มีพื้นที่รับผิดชอบทั้งหมด 21.68 ตารางกิโลเมตร ปัจจุบันเป็นที่ตั้งของเทศบาลตำบลโนนเจริญ
ประวัติ
ตำบลโนนเจริญเดิมขึ้นอยู่กับตำบลบ้านกรวด อำเภอบ้านกรวด จังหวัดบุรีรัมย์ ต่อมาได้แยกตั้งเป็นตำบลโนนเจริญ เมื่อปี พ.ศ. 2507 โดยมีนายนวล พาชื่นใจ เป็นกำนันคนแรก
เทศบาลตำบลโนนเจริญ เป็นองค์กรปกครองส่วนท้องถิ่นประเภทเทศบาลตำบล มีพื้นที่ครอบคลุมทั่วทั้งตำบลโนนเจริญ เดิมเป็นองค์กรปกครองส่วนท้องถิ่นรูปแบบสภาตำบลเรียกว่า "สภาตำบลโนนเจริญ" จัดตั้งครั้งแรกเมื่อ พ.ศ. 2537 ต่อมาได้เลื่อนฐานะจากสภาตำบลเป็นองค์การบริหารส่วนตำบล เมื่อ 21 กุมภาพันธ์ พ.ศ. 2540 ต่อมาได้ยกฐานะเป็นเทศบาลตำบลโนนเจริญ ณ วันที่ 27 ตุลาคม พ.ศ. 2552 ตามพระราชบัญญัติเทศบาล พ.ศ. 2496 มีพื้นที่ทั้งหมด 21.679 ตารางกิโลเมตร ซึ่งครอบคลุมพื้นที่ทั้งตำบลโนนเจริญ
ที่ตั้งและอาณาเขต
ตำบลโนนเจริญมีอาณาเขตติดต่อกับตำบลข้างเคียงดังนี้
ภูมิประเทศ
ลักษณะเป็นพื้นที่ราบลุ่ม โดยลาดเอียงจากทิศใต้ลงไปทิศเหนือ และสภาพทั่วไปเป็นดินร่วนปนทราย พื้นที่ส่วนใหญ่จึงเป็นพื้นที่ทำนา
ภูมิอากาศ
ตำบลโนนเจริญ มีสภาพอากาศแบ่งออกเป็น 3 ฤดู ดังนี้
การแบ่งเขตการปกครอง
ตำบลโนนเจริญแบ่งเขตการปกครองออกเป็น 11 หมู่บ้านคือ
โทรคมนาคม
ตำบลโนนเจริญ มีการใช้โทรศัพท์เคลื่อนที่และอินเทอร์เน็ตกันอย่างแพร่หลาย มีเสาส่งสัญาณโทรศัพท์ทุกเครือข่ายครอบคลุมพื้นที่ทั้งตำบล และมีสายโทรศัพท์ผ่าน ทำให้การติดต่อสื่อสารทางโทรศัพท์และอินเทอร์เน็ตเป็นไปอย่างสะดวกรวดเร็ว
เศรษฐกิจ
ราษฎรส่วนใหญ่ประมาณร้อยละ 70 ประกอบอาชีพเกษตรกรรมทำนาข้าว
ประชากรศาสตร์
ตำบลโนนเจริญมีประชากรทั้งหมด 8,557 คน ประชากรส่วนใหญ่เป็นคนไทยอีสาน (ลาว) รองลงมาคือ ชาวไทยเชื้อสายเขมร ชาวกูย
ด้านภาษา ภาษาไทยถิ่นอีสานเป็นภาษาที่พูดกันที่มากที่สุดในตำบลโนนเจริญ นอกเหนือจากนั้นจะเป็นภาษาเขมรถิ่นไทย ภาษากูย
วัฒนธรรม
ด้านประเพณีวัฒนธรรม มีงานประจำปี คือ ประเพณีลอยกระทง ซึ่งเป็นประเพณีประจำตำบล ประเพณีวันขึ้นปีใหม่ ประเพณีสงกรานต์ และงานบุญประเพณีในหมู่บ้านที่ยังทำอยู่ คือ บุญเบิกบ้าน บุญกุ้มข้าวใหญ่ บุญผะเหวด ทำบุญเซ่นไหว้บรรพบุรุษตามความเชื่อ (บุญข้าวสาก,แซนโฎนตา)
ด้านการศึกษา
การจัดการศึกษาในตำบลโนนเจริญ มีตั้งแต่ระดับก่อนประถมศึกษาจนถึงระดับมัธยมศึกษา
ศูนย์การเรียนชุมชนประจำตำบล มี 1 แห่ง คือ ศูนย์ กศน.ตำบลโนนเจริญ
วัด
จำนวนวัดในเขตตำบลโนนเจริญ มีทั้งหมด 8 แห่ง คือ
โปซูอาแลกรี
โปซูอาแลกรี (Pouso Alegre) เป็นเมืองและนครบาลในรัฐมีนัชเจไรช์ ประเทศบราซิล มีประชากร 127,974 คน (ค.ศ. 2009) ที่อยู่ในเมือง 97,756 คน และในชนบท 9,020 คน มีอัตราการรู้หนังสือ 94.2% ตั้งอยู่ห่างจากเมืองหลวงของรัฐ เมืองเบลูโอรีซองชี 385 กม. ห่างจากเซาเปาลู 202 กม. และรีโอเดจาเนโร 390 กม.
โปซูอาแลกรีเป็นเมืองศูนย์กลางอุตสาหกรรมอาหาร สิ่งทอ และโลหกรรม
ออลบายมายเซลฟ์
"ออลบายมายเซลฟ์" (All by Myself) คือเพลงพาวเวอร์บัลลาดซึ่งขับร้องและประพันธ์โดย อีริก คาร์เมน ในปี พ.ศ. 2518
ฉบับเซลีน ดิออน
"ออลบายมายเซลฟ์" (All by Myself) เป็นซิงเกิลลำดับที่ 4 ของเซลีน ดิออน จากอัลบั้ม ฟอลลิงอินทูยู ในปี พ.ศ. 2539 (ลำดับซิงเกิลขึ้นอยู่กับแต่ละภูมิภาคที่ออกจำหน่าย) ออกจำหน่ายเมื่อวันที่ 7 ตุลาคม พ.ศ. 2539 ในยุโรปและวันที่ 13 มกราคม พ.ศ. 2540 ในออสเตรเลีย และ 11 มีนาคม พ.ศ. 2540 ในอเมริกาเหนือ
ท่าอากาศยานนานาชาติอ่าวซูบิก
ท่าอากาศยานนานาชาติอ่าวซูบิก (ฟิลิปีโน: Paliparang Pandaigdig ng Look ng Subic) หรือชื่อย่อ SBIA เป็นท่าอากาศยานแห่งหนึ่งในประเทศฟิลิปปินส์ ให้บริการในพื้นที่ของเขตเมืองท่าปลอดภาษีอ่าวซูบิก เทศบาลโมรง และพื้นที่ของโอลงกาโปซิตี เดิมท่าอากาศยานแห่งนี้เคยถูกใช้งานโดยกองทัพเรือสหรัฐ และเป็นท่าอากาศยานที่สำคัญรองจากนินอย อากีโน
จักรพรรดินีเซี่ยวมู่เฉิง
จักรพรรดินีเสี้ยวมู่เฉิง (孝穆成皇后; Empress Xiaomucheng) เป็นพระวรชายาเอกในจักรพรรดิเต้ากวงขณะทรงดำรุงพระยศเป็นมงกุฎรัชกุมาร
พระราชประวัติ
จักรพรรดินีเสี้ยวเซิงเฉิง ประสูติในราชสกุล หนิวฮูลู พระนามเดิมส่วนพระองค์นั้นไม่เป็นที่รู้จัก พระนางทรงอภิเษกสมรสกับองค์ชายหมินเหนียง ในวันที่ 22 ธันวาคมในปี ค.ศ. 1796 พระนางไม่ได้มีพระประสูติกาลพระโอรสหรือพระธิดาใด ๆ และทรงทิวงคตในปี ค.ศ. 1808 และพระศพฝังอยู่ในสุสานซุนหัว ในสุสานราชวงศ์ชิงตะวันออก หลังจากเมื่อ องค์ชายหมินเหนียงเสวยราชย์สมบัติในปี 1820 เป็นสมเด็จพระจักรพรรดิเต้ากวงโปรดให้เฉลิมพระนามพระวรชายาหนิวฮูลูเป็น สมเด็จพระจักรพรรดินีเสี้ยวมู่เฉิง ใน ค.ศ. 1828 มีเหตุอุทกภัยในสุสานชิงตะวันออกทำให้เกิดน้ำท่วม และโลงพระศพของพระนางถูกย้ายชั่วคราวไป ยังสุสานบู้หัว (宝华峪正殿) และในปี 1835 โลงพระศพของพระนางได้ถูกบรรจุการสุสานชิงมู่เฉิง, มณทลเหอเป่ย์ อย่างเป็นทางการ
1808
อิสราเอลซูเปอร์คัพ
อิสราเอลซูเปอร์คัพ หรือ แชมป์แห่งแชมป์ (אלוף האלופים, Aluf HaAlufim) เป็นการแข่งขันฟุตบอลของประเทศอิสราเอล โดยเป็นการพบกันระหว่างทีมชนะเลิศอิสราเอลพรีเมียร์ลีกกับทีมชนะเลิศอิสราเอลสเตตคัพ ในกรณีที่มีทีมคว้าดับเบิลแชมป์ ทีมรองชนะเลิศพรีเมียร์ลีกได้สิทธิ์เข้าร่วมแข่งขันแทน
ซูเปอร์คัพแข่งขันครั้งแรกใน ค.ศ. 1957 แต่เป็นการแข่งขันอย่างไม่เป็นทางการ และยังไม่ได้ถูกรับรองจากสมาคมฟุตบอลอิสราเอลจนถึง ค.ศ. 1969 หลังจากที่การแข่งขันได้รับการรับรองจากสมาคม ก็ได้จัดการแข่งขันขึ้นทุกปียกเว้นใน ค.ศ. 1972, 1973 และ 1987 ต่อมาใน ค.ศ. 1990 การแข่งขันนี้ได้ถูกยกเลิกไป และกลับมาแข่งขันกันใหม่อีกครั้งใน ค.ศ. 2015
เห็ดโคนญี่ปุ่น
เห็ดโคนญี่ปุ่น หรือ เห็ดยะนะงิ ( ( Dc. Ex. Fr. ) Maire ; 柳松茸 ยะนะงิ มะสึตะเกะ) มีรสชาติดีคล้ายเห็ดโคน มีดอกสีน้ำตาล มีคุณสมบัติในการต้านหรือป้องกันมะเร็ง ช่วยลดไขมันและคอเลสเตอรอลในเส้นเลือด
ข้อมูลทางอนุกรมวิธาน
ชื่อวิทยาศาสตร์ : Agrocybe parasitica '''G. Stev. 1982'''
ชื่อพ้อง : Agaricus pudicus, Agrocybe cylindracea, Pholiota pudica
วงศ์ : Strophariaceae
ยุนจิน คิม
ยุนจิน คิม (Yunjin Kim; 김윤진) เกิดเมื่อวันที่ 7 พฤศจิกายน ค.ศ. 1973 ในโซล ประเทศเกาหลีใต้ เป็นนักแสดงชาวอเมริกัน-เกาหลี เธอมีผลงานการแสดงภาพยนตร์ ละครเวที ซีรีส์ และถึแม้เธอจะเป็นที่รู้จักในโลกคนใช้ภาษาอังกฤษกับบท ซัน-ฮวา ควอน ในซีรีส์อเมริกันเรื่อง Lost แต่คิมก็ยังมีผลงานภาพยนตร์และโทรทัศน์ในประเทศเกาหลีใต้อยู่มาก
รายชื่อแหล่งมรดกโลกในประเทศโคลอมเบีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโคลอมเบียทั้งสิ้น 9 แหล่ง
ยุนจิน คิม
อ้างอิง
1973
รายชื่อแหล่งมรดกโลกในประเทศโคลอมเบีย
สถานที่ที่ได้ขึ้นบัญชีรายชื่อเบื้องต้น
ประเทศโคลอมเบียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 15 แห่ง
ยุทธการที่เกาะเวก
ยุทธการที่เกาะเวก ได้เริ่มต้นพร้อมกันกับการโจมตีเพิร์ลฮาร์เบอร์ ฐานทัพเรือ/อากาศ ในฮาวาย และสิ้นสุดในวันที่ 23 ธันวาคม ค.ศ. 1941 ด้วยการยอมจำนนของกองทัพอเมริกันต่อจักรวรรดิญี่ปุ่น เป็นการสู้รบบนและรอบๆเกาะประการังรูปวงแหวนที่เกิดขึ้นจากเกาะเวกและเกาะเล็กน้อย และเกาะวิลค์สโดยกองกำลังทางอากาศ, บก และเรือของจักรวรรดิญี่ปุ่นต่อสหรัฐอเมริกา กับนาวิกโยธินได้มีบทบาทที่สำคัญทั้งสองฝ่าย
เกาะแห่งนี้ได้ตกเป็นของญี่ปุ่นสำหรับช่วงเวลาของเขตสงครามแปซิฟิกในสงครามโลกครั้งที่สอง ทหารญี่ปุ่นที่เหลืออยู่รักษาการณ์บนเกาะได้ยอมจำนนต่อกองทหารนาวิกโยธินสหรัฐ เมื่อวันที่ 4 กันยายน ค.ศ. 1945 ภายหลังจากการยอมจำนนก่อนหน้านี้บนเรือรบประจัญบาน ยูเอสเอส มิสซูรี ในอ่าวโตเกียว ต่อนายพล ดักลาส แมคอาร์เทอร์
ออลต์ไรต์
ออลต์ไรต์ (alt-right) หรือ ออลเทอร์นาทิฟไรต์ (alternative right "ขวาทางเลือก") เป็นกลุ่มคนหลวม ๆ ที่มีอุดมการณ์ขวาถึงขวาจัดซึ่งปฏิเสธอนุรักษนิยมกระแสหลักในสหรัฐ นักนิยมความสูงสุดของคนผิวขาว (white supremacist) ริชาร์ด บี. สเปนเซอร์ (Richard B. Spencer) นำศัพท์นี้มาปรับใช้เพื่อนิยามการเคลื่อนไหวซึ่งมีศูนย์กลางที่ชาตินิยมผิวขาว (white nationalism) ในปี พ.ศ. 2553 และถูกกล่าวหามานับแต่นั้นว่ากระทำเพื่อกลบเกลื่อนความหมายโดยนัยเชิงลบของศัพท์คตินิยมเชื้อชาติ คตินิยมความสูงสุดของคนผิวขาว และลัทธินาซีใหม่อย่างเปิดเผยในสหรัฐ สเปนเซอร์อ้างโฆษณาชวนเชื่อนาซีและพูดวิจารณ์ชาวยิวบ่อยครั้ง แต่เขาปฏิเสธเป็นผู้นิยมนาซีใหม่ มีการอธิบายความเชื่อออลต์ไรต์ว่าเป็นคตินิยมความสูงสุดของคนผิวขาว บ่อยครั้งทับซ้อนกับการต่อต้านยิวและลัทธินาซีใหม่ ชาติภูมินิยม และความเกลียดกลัวอิสลาม การต่อต้านคตินิยมสิทธิสตรี และความเกลียดกลัวคนรักร่วมเพศ ชาตินิยมผิวขาว ประชานิยมฝ่ายขวา และขบวนการปฏิกิริยาใหม่ มโนทัศน์นี้ยังสัมพันธ์กับชาตินิยมอเมริกาหลายกลุ่ม กษัตริย์นิยมใหม่ ผู้สนับสนุนสิทธิบุรุษ และการรณรงค์หาเสียงของดอนัลด์ ทรัมป์ในปี พ.ศ. 2559 ด้วย
ศัพท์นี้ได้รับความสนใจและข้อพิพาทจากสื่อพอสมควรระหว่างการเลือกตั้งประธานาธิบดี พ.ศ. 2559 โดยเฉพาะอย่างยิ่งหลังทรัมป์แต่งตั้งสตีฟ แบนนอน ประธานไบรต์บาร์ตนิวส์ (Breitbart News) เป็นประธานบริหารการรณรงค์หาเสียงของทรัมป์ในเดือนสิงหาคม แบนนอนเรียกไบรต์บาร์ตนิวส์ว่าเป็น "เวทีสำหรับออลต์ไรต์" ความสนใจของสื่อเพิ่มขึ้นหลังการเลือกตั้ง โดยเฉพาะอย่างยิ่งในการประชุมเพื่อเลี้ยงฉลองหลังการเลือกตั้งใกล้ทำเนียบขาว ซึ่งมีริชาร์ด สเปนเซอร์เป็นพิธีกร สเปนเซอร์ใช้คำพูดโฆษณาชวนเชื่อนาซีหลายคำระหว่างการประชุม และปิดท้ายด้วยการตะโกนว่า "เฮลทรัมป์ เฮลประชาชนของเรา เฮลชัยชนะ!" ผู้สนับสนุนสเปนเซอร์จำนวนหนึ่งสนองโดยทำความเคารพแบบนาซีคล้ายกับบทท่องซีกไฮล์ที่ใช้ในการชุมนุมมวลชนของนาซี สเปนเซอร์ปกป้องพฤติกรรมนี้ โดยแถลงว่าท่าความเคารพนาซีนั้นมีเจตนา "แฝงนัยประชดและสร้างความครื้นเครง" หลังจากเหตุการณ์นั้น สำนักข่าวเอพีอธิบายว่า ออลต์ไรต์ "เป็นชื่อที่ปัจจุบันนักนิยมความสูงสุดของคนผิวขาวและนักชาตินิยมผิวขาวบางส่วนรับมาใช้" และ "เป็นศัพท์ที่ไม่เป็นที่รู้จักกันทั่วไปและอาจดำรงอยู่เป็นหลักในฐานะอุปกรณ์ประชาสัมพันธ์เพื่อทำให้ความเชื่อแท้จริงของกลุ่มผู้สนับสนุนมีความชัดเจนน้อยลงและเป็นที่ยอมรับมากขึ้นสำหรับผู้ชมวงกว้าง" และกล่าวด้วยว่า "ในอดีตเราเคยเรียกความเชื่อดังกล่าวว่าคตินิยมเชื้อชาติ ลัทธินาซีใหม่ หรือคตินิยมความสูงสุดของคนผิวขาว"
การแพร่สัญญาณภาพดิจิทัลภาคพื้นดินรุ่นที่ 2
การแพร่สัญญาณภาพดิจิทัลภาคพื้นดินรุ่นที่ 2 (Digital Video Broadcasting — Second Generation Terrestrial; ชื่อย่อ: DVB-T2) เป็นส่วนขยายของการแพร่สัญญาณภาพดิจิทัลภาคพื้นดิน ปรับปรุงโดยกลุ่มธุรกิจที่เกี่ยวข้องกับการแพร่สัญญาณภาพดิจิทัล (DVB) สำหรับการส่งสัญญาณออกอากาศโทรทัศน์ภาคพื้นดินระบบดิจิทัล DVB ได้รับมาตรฐานโดยสถาบันมาตรฐานโทรคมนาคมยุโรป
ระบบนี้จะส่งสัญญาณเสียง วิดีโอ และข้อมูลอื่น ๆ ที่ถูกบีบอัดในระบบ "เลเยอร์ทางกายภาพ" (PLPs) โดยใช้การปรับโอเอฟดีเอ็ม พร้อมการเข้ารหัสช่องสัญญาณแบบต่อเนื่องและการแทรกสอด
ในปี ค.ศ. 2019 DVB-T2 ได้ถูกนำมาใช้ในการออกอากาศในสหราชอาณาจักร ประเทศอิตาลี ประเทศฟินแลนด์ ประเทศเยอรมนี ประเทศเนเธอร์แลนด์ ประเทศสวีเดน ประเทศไทย พื้นที่แฟลนเดอส์ ประเทศเซอร์เบีย ประเทศยูเครน ประเทศโครเอเชีย และประเทศเดนมาร์ก
ประวัติ
ในเดือนมีนาคม ค.ศ. 2006 DVB ตัดสินใจศึกษาตัวเลือกสำหรับมาตรฐาน DVB-T ที่ปรับปรุงแล้ว และในเดือนมิถุนายน ค.ศ. 2006 กลุ่มศึกษาอย่างเป็นทางการชื่อ TM-T2 (ส่วนจำเพาะทางเทคนิคเกี่ยวกับ DVB-T ยุคถัดไป) ก่อตั้งขึ้นโดยกลุ่ม DVB เพื่อพัฒนารูปแบบการปรับขั้นสูงที่สามารถนำมาใช้โดยมาตรฐานการแพร่สัญญาณภาพดิจิทัลภาคพื้นดินรุ่นที่ 2 หรือ DVB-T2
ตามข้อกำหนดเชิงพาณิชย์และข้อเรียกร้องให้มีเทคโนโลยี ที่ออกในเดือนเมษายน ค.ศ. 2007 ระยะแรกของ DVB-T2 จะมีการพัฒนาอย่างมากเพื่อให้การรับสัญญาณที่เหมาะสมที่สุดสำหรับเครื่องรับสัญญาณทั้งแบบคงที่และแบบพกพา (เช่นหน่วยที่สามารถเร่ร่อน แต่ไม่สามารถเคลื่อนที่ได้อย่างสมบูรณ์) โดยใช้เสาอากาศที่มีอยู่ ในขณะที่ระยะที่ 2 และ 3 จะศึกษาวิธีการส่งมอบบรรทุกที่สูงขึ้น (พร้อมเสาอากาศใหม่) และปัญหาการรับสัญญาณมือถือ ระบบใหม่ควรเพิ่มน้ำหนักบรรทุกขั้นต่ำ 30% ภายใต้เงื่อนไขช่องทางที่คล้ายกันซึ่งใช้กับ DVB-T แล้ว
บีบีซี, ไอทีวี, ช่อง 4 และช่อง 5 เห็นด้วยกับผู้ควบคุมของออฟคอม ในการแปลงอุปกรณ์รวมส่งสัญญาณในสหราชอาณาจักร (B หรือ PSB3) เป็น DVB-T2 เพื่อเพิ่มความสามารถสำหรับโทรทัศน์ความละเอียดสูงผ่านทีวีดิจิทัล พวกเขาคาดหวังว่าทีวีภูมิภาคแห่งแรกที่จะใช้มาตรฐานใหม่คือกรานาดา ในเดือนพฤศจิกายน ค.ศ. 2009 (ซึ่งปัจจุบันมีการสลับไปยังภูมิภาคที่มีการเปลี่ยนแปลงพร้อมกัน) คาดว่าเมื่อเวลาผ่านไป จะมีเครื่องรับ DVB-T2 เพียงพอที่จะขายเพื่อเปลี่ยนการส่งสัญญาณทีวีดิจิทัลทั้งหมดไปเป็น DVB-T2 และ H.264
ออฟคอมเผยแพร่การตัดสินใจขั้นสุดท้ายในวันที่ 3 เมษายน ค.ศ. 2008 สำหรับโทรทัศน์ความละเอียดสูงที่ใช้ DVB-T2 และ H.264 ดังนี้ บีบีซีเอชดี อยู่ในช่องโทรทัศน์ความละเอียดสูงหลังจากการเปลี่ยนผ่านสู่โทรทัศน์ระบบดิจิทัลที่กรานาดา และคาดว่า ITV และช่อง 4 จะนำไปใช้กับเงื่อนไขของ Ofcom สำหรับช่อง HD เพิ่มอีก 2 ช่องตั้งแต่ปี ค.ศ. 2009 ถึง ค.ศ. 2012
ออฟคอมระบุว่าพบช่องที่ไม่ได้ใช้ซึ่งครอบคลุม 3.7 ล้านครัวเรือนในลอนดอน ซึ่งสามารถนำมาใช้เพื่อออกอากาศอุปกรณ์รวมส่งสัญญาณ DVB-T2 สำหรับโทรทัศน์ความละเอียดสูง ตั้งแต่ปี ค.ศ. 2010 นั่นคือก่อนการเปลี่ยนผ่านสู่โทรทัศน์ระบบดิจิทัลในลอนดอน Ofcom ระบุว่าพวกเขาจะค้นหาช่องสัญญาณ UHF ที่ไม่ได้ใช้งานในส่วนอื่น ๆ ของสหราชอาณาจักร ซึ่งสามารถใช้สำหรับอุปกรณ์รวมส่งสัญญาณ DVB-T2 สำหรับโทรทัศน์ความละเอียดสูงจากปี ค.ศ. 2010 จนถึงช่วงการเปลี่ยนผ่านสู่โทรทัศน์ระบบดิจิทัล
ข้อมูลจำเพาะของ DVB-T2
มาตรฐานฉบับร่างของ DVB-T2 ได้รับการให้สัตยาบันโดยคณะกรรมการกำหนดทิศทาง DVB เมื่อวันที่ 26 มิถุนายน ค.ศ. 2008 และเผยแพร่ในหน้าแรกของ DVB เป็นหนังสือปกสีน้ำเงินที่ระบุมาตรฐาน DVB-T2 และถูกส่งมอบให้กับสถาบันมาตรฐานโทรคมนาคมยุโรป (ETSI) โดย dvb.org เมื่อวันที่ 20 มิถุนายน ค.ศ. 2008 กระบวนการ ETSI ส่งผลให้มาตรฐาน DVB-T2 ถูกนำมาใช้ในวันที่ 9 กันยายน ค.ศ. 2009 กระบวนการ ETSI มีหลายขั้นตอน แต่การเปลี่ยนแปลงเพียงอย่างเดียวคือการชี้แจงข้อความ ตั้งแต่ข้อมูลจำเพาะทางกายภาพของ DVB-T2 เสร็จสมบูรณ์ และจะไม่มีการปรับปรุงด้านเทคนิคเพิ่มเติม การออกแบบตัวรับชิป VLSI เริ่มต้นด้วยความมั่นใจในความเสถียรของสเปค เอกสารข้อกำหนดร่าง PSI/SI (ข้อมูลโปรแกรมและระบบ) ก็ตกลงกับกลุ่ม DVB-TM-GBS
ทดสอบ
เครื่องรับต้นแบบถูกแสดงในการประชุมการแพร่ภาพระหว่างประเทศ (IBC) ในเดือนกันยายน ค.ศ. 2008 และรุ่นล่าสุดในการประชุม IBC ประจำปี ค.ศ. 2009 ในอัมสเตอร์ดัม โดยมีผู้ผลิตรายอื่น ๆ ที่แสดงถึง DVB-T2 ในงานดังกล่าวด้วย และในปี ค.ศ 2012 ได้มีการผลิตเครื่องรับสัญญาณ ตัวปรับสัญญาณ และเกตเวย์สำหรับ DVB-T2 การทดสอบครั้งแรกจากเครื่องส่งสัญญาณโทรทัศน์จริงดำเนินการโดยทีมวิจัยและพัฒนาของบีบีซี ในช่วงสิ้นเดือนมิถุนายน ค.ศ. 2008 ใช้ช่อง 53 จากตัวส่งสัญญาณในเมืองกิลด์ฟอร์ด ทางตะวันตกเฉียงใต้ของลอนดอน บีบีซีได้พัฒนาและสร้างต้นแบบเครื่องปรับเปลี่ยนเสียง/ปรับสัญญาณกลับ ควบคู่กับมาตรฐาน DVB-T2 ที่ถูกร่างขึ้น โดยมีบริษัทอื่น ๆ ที่พัฒนาซอฟต์แวร์ถอดรหัส
NORDIG เผยแพร่ข้อกำหนดของกล่องรับสัญญาณ DVB-T2 และข้อกำหนดด้านประสิทธิภาพในวันที่ 1 กรกฎาคม ค.ศ. 2009 ในเดือนมีนาคมปีเดียวกัน กลุ่มทีวีดิจิทัล สมาคมอุตสาหกรรมโทรทัศน์ระบบดิจิทัลในสหราชอาณาจักร เผยแพร่ข้อกำหนดทางเทคนิคสำหรับบริการความละเอียดสูงบนโทรทัศน์ภาคพื้นดินระบบดิจิทัลโดยใช้มาตรฐาน DVB-T2 ใหม่ และกำลังทดสอบกับโทรทัศน์ความละเอียดสูงด้วย
การทดสอบการส่งสัญญาณออกอากาศโดยใช้มาตรฐานนี้กำลังอยู่ในระหว่างดำเนินการในฝรั่งเศส โดยมีฟิลเลอร์ช่องว่างท้องถิ่นใกล้กับ CCETT ในเมืองแรน
มีการทดสอบ DVB-T2 ในเดือนตุลาคม ค.ศ. 2010 ในเจนีวาด้วยรีพีตเตอร์ของ Mont Salève ในย่าน UHF ทางช่อง 36 รถตู้เคลื่อนที่กำลังทำการทดสอบ BER ความแข็งแกร่ง และการรับสัญญาณคุณภาพ ด้วยคอมพิวเตอร์ส่วนบุคคลแบบพิเศษที่ใช้เป็นเครื่องวิเคราะห์สเปกตรัมและสุ่มกลุ่มตัวอย่าง รถตู้เคลื่อนที่ในเจนีวา (สวิตเซอร์แลนด์) และฝรั่งเศส (Annemasse, Pays de Gex) อย่างไรก็ตาม ไม่มีการสาธิตใน TELECOM 2011 ที่ Palexpo
ความแตกต่างกับ DVB-T
ตารางต่อไปนี้รายงานการเปรียบเทียบโหมดสิ่งที่แตกต่างกันใน DVB-T และ DVB-T2 ตัวอย่างเช่น โปรไฟล์ UK MFN DVB-T (64-QAM, โหมด 8k, อัตราการเข้ารหัส 2/3, ช่วงเวลาการป้องกัน 1/32) และเทียบเท่ากับ DVB-T2 (256-QAM, 32k, อัตราการเข้ารหัส 3/5, การ์ด ช่วงเวลา 1/128) อนุญาตให้เพิ่มอัตราบิตจาก 24.13 Mbit / s เป็น 35.4 Mbit / s (+46.5%) อีกตัวอย่างหนึ่งสำหรับโปรไฟล์ SFN DVB-T ของอิตาลี (64-QAM, 8k, อัตราการเข้ารหัส 2/3, ช่วงเวลาการป้องกัน 1/4) และเทียบเท่ากับ DVB-T2 (256-QAM, 32k, อัตราการเข้ารหัส 3/5, ตัวป้องกัน ช่วงเวลา 1/16) เพิ่มอัตราบิตจาก 19.91 Mbit / s เป็น 33.3 Mbit / s (+67%)
การกำหนดค่าอัตราบิตสูงสุดที่แนะนำสำหรับแบนด์วิดท์ 8 MHz, 32K FFT, ช่วงเวลาป้องกัน 1/128, นำทาง 7 รูปแบบ
ประเทศไทย
ในการออกอากาศโทรทัศน์ภาคพื้นดินระบบดิจิทัลในประเทศไทย ได้ใช้ระบบการออกอากาศแบบ DVB-T2 ตั้งแต่เริ่มการออกอากาศในวันที่ 1 เมษายน พ.ศ. 2557 ด้วยการเข้ารหัส H.264 โดยออกอากาศได้สูงสุด 48 ช่อง (ปัจจุบันมี 37 ช่อง) จากอุปกรณ์รวมส่งสัญญาณจำนวน 5 ตัว
เมื่อวันที่ 25 มกราคม พ.ศ. 2556 สถานีวิทยุโทรทัศน์กองทัพบก ได้เปิดให้ทดลองใช้บริการ DVB-T2 บริการมีการออกอากาศ 6 ช่อง SD รวมถึง 2 ช่อง HD ประสบความสำเร็จในการทดลองใช้ทีวีภาคพื้นดินระบบดิจิทัลครั้งแรกของประเทศไทยด้วยความช่วยเหลือของแฮร์ริสและหนึ่งในเครื่องส่งสัญญาณ UHF ระบายความร้อนด้วยอากาศ Maxiva UAX
เมื่อวันที่ 4 มีนาคม พ.ศ. 2556 ช่องฟรีทีวี 6 ช่อง คือช่อง 3, ททบ.5, ช่อง 7, ช่อง 9, NBT และ Thai PBS ได้รับการอนุญาตชั่วคราวให้ออกอากาศในระบบดิจิตอล DVB-T2 จนกว่าจะมีการเปิดตัวโทรทัศน์ภาคพื้นดินระบบดิจิทัลในประเทศไทยอย่างเป็นทางการในเดือนเมษายน พ.ศ. 2557
ภาษาเวลส์
ภาษาเวลส์ (Cymraeg หรือ y Gymraeg, ออกเสียง, Welsh) เป็นสมาชิกของกลุ่มภาษาบริตตัน ซึ่งจัดอยู่ในกลุ่มภาษาเคลต์ เป็นภาษาที่มีการพูดในเวลส์แห่งสหราชอาณาจักร และในเมือง Y Wladfa (อาณานิคมเวลส์ในชูบุตของอาร์เจนตินา) ในอดีตมีหลายชื่อในภาษาอังกฤษ ได้แก่ "ภาษาบริเตน" ("the British tongue") "Cambrian" "Cambric" และ "Cymric"
ปัจจุบันภาษาเวลส์เป็นภาษาที่อยู่ระหว่างการถูกฟื้นฟู หลังจากที่เสื่อมโทรมมาหลายศตวรรษเพราะการปกครองของอังกฤษ โดยเฉพาะหลังจากการผ่าน พรบ. Laws in Wales Act ในปี ค.ศ. 1535 เพื่อผนวกเวลส์เข้ามาเป็นแผ่นดินเดียวและอยู่ภายใต้ระบบกฎหมายเดียวกันกับอังกฤษ การฟื้นฟูความคิดชาตินิยมในเวลส์ระหว่างศตวรรษที่ 20 โดยเฉพาะการจัดตั้งพรรคชาตินิยมเวลส์ หรือ ไพลด์คัมรี (Plaid Cymru) ในปี ค.ศ. 1925 และสมาคมภาษาเวลส์ในปี 1962 ได้กระตุ้นให้เกิดการฟื้นฟูภาษาเวลส์ขึ้นอย่างต่อเนื่อง ในปี ค.ศ. 1993 รัฐสภาของสหราชอาณาจักรผ่าน Welsh Language Act 1993 เพื่อรับรองว่าภาษาเวลส์จะได้รับการปฏิบัติเทียบเท่ากับภาษาอังกฤษในภาครัฐอย่างพอสมควรแก่เหตุ และเท่าที่จะเป็นไปได้
แม้ตามสถิติอย่างเป็นทางการจะมีผู้ที่รู้ภาษาเวลส์ราว 7 แสนคนทั่วสหราชอาณาจักร หรือประมาณร้อยละ 19 ของของประชากรเวลส์ แต่ส่วนใหญ่เป็นผู้ที่ได้รับการศึกษาภาษาเวลส์จากหลักสูตรการศึกษาภาคบังคับในโรงเรียน แต่ไม่ใช่ประชากรที่พูดเวลส์เป็นภาษาแม่ หรือสามารถใช้ภาษาเวลส์ในชีวิตประจำวันได้อย่างคล่องแคล่ว ทำให้แม้ว่าภาษาเวลส์จะมีสถานะเป็นภาษาทางการ (de jure) แต่ภาษาอังกฤษก็ยังคงถูกพูดและใช้อย่างแพร่หลายทั้งในทางการศึกษา ทางเศรษฐกิจ กฎหมาย ทางสังคมและวัฒนธรรม
ฮาร์ตสเตชัน
ฮาร์ตสเตชัน (Heart Station) เป็นผลงานเพลงอัลบั้มภาษาญี่ปุ่นอันดับที่ 5 ของฮิการุ อูตาดะ(จากทั้งหมด 7 อัลบั้ม) ถูกวางจำหน่ายวันที่ 19 มีนาคม พ.ศ. 2551
ยอดวางจำหน่ายของฮาร์ตสเตชันในสัปดาห์แรกสูงถึง 480,081 แผ่นแต่เป็นยอดจำหน่ายที่ต่ำที่สุดในสัปดาห์แรกในอาชีพศิลปินของฮิการุ อูตาดะ อย่างไรก็ตามยอดจำหน่ายก็พุ่งสู่ล้านแผ่นได้อย่างไม่ยากเย็นจากรายงานของอาร์ไอเอเจและอยู่ในออริกอนชาร์ตถึง 11 สัปดาห์ ในด้านยอดทั่วโลกฮาร์ตสเตชันประสบความสำเร็จทำลายสถิติอัลบั้ม Deep River ด้วยยอดจำหน่ายมากกว่า 100,000 แผ่น และได้รับการบันทึกว่าเป็นอัลบั้มที่ยอดจำหน่ายสูงสุดตลอดกาลของญี่ปุ่นอันดับที่ 271 ในวันที่ 13 พฤษภาคม พ.ศ. 2551 หลังจากการวางจำหน่ายอัลบั้มได้ประมาณ 2 เดิอน Barks.jp รายงานยอดดิจิตอลดาวน์โหลดของทุกเพลงในอัลบั้มถึง 15 ล้านครั้ง เป็นยอดดาวน์โหลดที่สูงที่สุดในปี พ.ศ. 2551 และเป็นสตูดิโออัลบั้มที่ยอดจำหน่ายสูงสุดในปี พ.ศ. 2551
ที่มาของฮาร์ตสเตชัน
ก่อนการวางจำหน่ายของฮาร์ตสเตชัน อุตะดะได้โพสข้อความในบล็อกของเธอว่าเธอกำลังทำอัลบั้มภาษาญี่ปุ่นและภาษาอังกฤษควบคู่กันไป ในตอนหลังคือ ฮาร์ตสเตชันและดิสอิสเดอะวัน เธอยุ่งกับการทำอัลบั้มที่บ้านของเธอตั้งแต่ 23 ตุลาคม พ.ศ. 2550.
ในวันที่ 16 มกราคม พ.ศ. 2551 อุตะดะยืนยันว่า "เฟลเวอร์ออฟไลฟ์ : เวอร์ชันบัลลาด" และ พริซซันเนอร์ออฟเลิฟ จะถูกบรรจุในฮาร์ตสเตชัน.
ในวันที่ 1 กุมภาพันธ์ พ.ศ. 2551 อุตะดะประกาศว่าเธอได้ทำแผ่นมาสเตอร์ของฮาร์ตสเตชันเสร็จโดยซิงเกิลสุดท้ายคือ "เซเลเบรส"(Celebrate) หลังจากนั้นไม่นานเว็บไซต์อย่างเป็นทางการของอุตะดะได้ยืนยันรายการเพลงทั้ง 13 เพลง จากเดิม 12 เพลงโดยเพิ่มเฟลเวอร์ออฟไลฟ์เข้าไปด้วย.
ในวันที่ 19 กุมภาพันธ์ พ.ศ. 2551 ฮาร์ตสเตชัน/สเตย์โกลด์เป็นซิงเกิลแรกในอัลบั้มฮาร์ตสเตชันถูกเผยแพร่ทางเว็บไซต์
ยาเอล กัสติโย
ยาเอล เอร์เนสโต กัสติโย อูเอร์ตา (Yahel Ernesto Castillo Huerta; 16 มิถุนายน พ.ศ. 2530 —) เป็นนักกีฬากระโดดน้ำชาวเม็กซิโก เขาได้รับรางวัลเหรียญทองแดงในการแข่งขันกีฬาทางน้ำชิงแชมป์โลก 2011 และ 2019 ในรายการซิงโครไนซ์สปริงบอร์ด 3 เมตร และในการแข่งขันรายการสปริงบอร์ด 3 เมตร ในกีฬาทางน้ำชิงแชมป์โลก 2013
ประวัติ
ในปี ค.ศ. 2008 กัสติโยได้เข้าร่วมแข่งขันกีฬาโอลิมปิกฤดูร้อน 2008 ที่ปักกิ่ง การแข่งขันในรายการสปริงบอร์ด 3 เมตร เขาได้อันดับที่เจ็ดในรอบชิงชนะเลิศ ในปี ค.ศ. 2010 ในอเมริกากลางและแคริบเบียนเกมส์ ที่มายาเกวซ ปวยร์โตรีโก เขาได้รับรางวัลสองเหรียญทองในรายการสปริงบอร์ด 3 เมตร และการแข่งขันในรายการซิงโครไนซ์สปริงบอร์ด 3 เมตร ซึ่งได้คู่กับฆูเลียน ซันเชซ และได้รับเหรียญเงินในรายการสปริงบอร์ด 1 เมตร
ทางรถไฟสายปากน้ำ
ทางรถไฟสายปากน้ำ ต่อมาเรียก รถไฟสายกรุงเทพฯ–สมุทรปราการ เป็นทางรถไฟเอกชนที่เดินรถระหว่างสถานีรถไฟหัวลำโพง กรุงเทพมหานคร กับสถานีรถไฟปากน้ำ จังหวัดสมุทรปราการ เป็นระยะทาง 21.3 กิโลเมตร ตั้งแต่ พ.ศ. 2436 ถึง พ.ศ. 2503 เป็นทางรถไฟสายแรกของประเทศไทย ที่ก่อตั้งขึ้นก่อนการเดินรถของรถไฟหลวงสายกรุงเทพ-อยุธยาถึงสามปี
แต่เดิมทางรถไฟสายดังกล่าวเป็นสัมปทานของบริษัทรถไฟปากน้ำทุนจำกัด โดยมีพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินไปทรงทำพิธีเริ่มการก่อสร้าง และได้เสด็จไปในพิธีเปิดด้วย แต่เดิมทางรถไฟสายปากน้ำมีทั้งหมด 10 สถานี ต่อมาจึงเพิ่มเติมเป็น 12 สถานี
หลังสิ้นสุดสัมปทานในเวลา 50 ปี เส้นทางรถไฟดังกล่าวตกอยู่ในการบริหารกิจการของกรมรถไฟต่อ ครั้นในรัฐบาลจอมพล สฤษดิ์ ธนะรัชต์ ได้ยกเลิกเส้นทางรถไฟสายปากน้ำเมื่อวันที่ 1 มกราคม พ.ศ. 2503 โดยได้มีการสร้างถนนแทน ปัจจุบัน คือ ถนนพระราม 4 และถนนทางรถไฟสายเก่าปากน้ำ
ประวัติ
ทางรถไฟสายปากน้ำดำเนินการโดย กอมปานีรถไฟ หรือ บริษัทรถไฟปากน้ำทุนจำกัด บริหารงานโดยพระยาชลยุทธโยธินทร์ (อองเดร ดู เปลซี เดอ ริเชอลิเออ) ชาวเดนมาร์ก และพระนิเทศชลธี (แอลเฟรด ยอนลอบเตอด เยฟอานีเอช) ได้รับสัมปทานตั้งแต่วันที่ 13 กันยายน พ.ศ. 2429 เป็นเวลา 50 ปี สิ้นสุด พ.ศ. 2479 เริ่มดำเนินการก่อสร้างตั้งแต่ พ.ศ. 2434 มีวิศวกรเดินรถชื่อ ที.เอ. ก็อตเช่ (Captain T.A. Gottsche) ชาวเดนมาร์ก ต่อมาได้รับราชทินนามเป็น ขุนบริพัตรโภคกิจ ต้นสกุล คเชศะนันทน์ ครั้งนั้นพระบาทสมเด็จพระจุลจอมเกล้าเจ้าอยู่หัวได้เสด็จพระราชดำเนินไปทรงทำพิธีเริ่มการก่อสร้างเมื่อวันที่ 16 กรกฎาคม พ.ศ. 2434
เมื่อทางรถไฟสายปากน้ำแล้วเสร็จเปิดเดินขบวนรถครั้งแรกเมื่อวันที่ 11 เมษายน พ.ศ. 2436 (ร.ศ. 112) พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินทรงประกอบพิธีเปิดบริการ และเสด็จขึ้นประทับโดยสารขบวนรถไฟพระที่นั่ง พร้อมด้วยพระบรมวงศานุวงศ์ ในพิธีเปิดการเดินรถครั้งนั้นพระบาทสมเด็จพระจุลจอมเกล้าเจ้าอยู่หัว​มีพระราชดำรัส ปรากฏความตอนหนึ่งว่า
"'...เรามีความยินดี ที่ได้รับน่าที่อันเปนที่พึงใจ คือจะได้เปนผู้เปิดรถไฟสายนี้ ซึ่งเปนที่ชอบใจแลปรารถนามาช้านานแล้วนั้นได้สำเร็จสมประสงค์ลงในครั้งนี้ เพราะเหตุว่า เปนรถไฟสายแรกที่จะได้เปิดในบ้านเมืองเรา แล้วยังจะมีสายอื่นต่อ ๆ ไปอีกเปนอันมากในเร็ว ๆ นี้ เราหวังใจว่าคงจะเปนการเจริญแก่ราชการ แลการค้าขายในบ้านเมืองเรายิ่งนัก...'"
25 ธันวาคม พ.ศ. 2453 ในรัชกาลพระบาทสมเด็จพระมงกุฎเกล้าเจ้าอยู่หัวได้พระราชทานอำนาจพิเศษแก่บริษัทรถไฟสายปากน้ำทุนจำกัด
หลังสิ้นสุดสัมปทาน การรถไฟแห่งประเทศไทยได้ซื้อเส้นทางรถไฟสายดังกล่าวมาดำเนินกิจการระยะหนึ่ง และท้ายที่สุดได้มีการยกเลิกทางรถไฟสายนี้ เมื่อวันที่ 1 มกราคม พ.ศ. 2503 ในรัฐบาลจอมพลสฤษดิ์ ธนะรัชต์ มีคำสั่งให้รื้อทางรถไฟและถมคลองสร้างเป็นถนนพระราม 4 และถนนทางรถไฟสายเก่า
การเดินรถ
สถานีต้นทางรถไฟ คือ สถานีหัวลำโพง ตั้งอยู่ริมคลองหัวลำโพง ปัจจุบันคือบริเวณถนนพระราม 4 ตรงข้ามกับสถานีรถไฟกรุงเทพในปัจจุบัน สถานีปลายทางคือ สถานีปากน้ำ ปัจจุบันเป็นถนนหน้าทางเข้าท่าเรือข้ามฟากไปฝั่งพระสมุทรเจดีย์ ระหว่าง พ.ศ. 2436 ถึง พ.ศ. 2459 มีสถานีรายทางทั้งสิ้น 10 สถานี และเพิ่มเป็น 12 สถานีจนสิ้นสุดการเดินรถ
การเดินรถในระยะแรก ใช้หัวรถจักรไอน้ำ ผลิตโดยบริษัท Krauss & Co of Munich จากเมืองมิวนิก ประเทศเยอรมนี จนกระทั่ง พ.ศ. 2468 จึงได้เปลี่ยนเป็นรถไฟฟ้าเช่นเดียวกับรถรางในกรุงเทพฯ อย่างไรก็ตามกิจการทางรถไฟสายปากน้ำต้องประสบกับการขาดทุนด้านทางราชการจึงให้เงินกู้ยืม ถือเป็นครั้งแรกที่ให้บริษัทต่างชาติกู้ยืมเงิน ทั้งนี้ก็เพื่อรักษาทางรถไฟสายแรกของไทยให้ดำเนินกิจการต่อไปได้
ในปี พ.ศ. 2492-3 ทางรถไฟสายปากน้ำได้มีการใช้รถไฟฟ้าจากบริษัทนิปปอนชาเรียวของญี่ปุ่นแทนการใช้รถจักรไอน้ำด้วยมีประสิทธิภาพกว่าประกอบกับกำลังได้รับความนิยม โดยได้เปิดการเดินรถพร้อมกับรถไฟฟ้าของโตเกียว ลุมาจนถึงช่วงสงครามโลกครั้งที่สอง รถรางสายปากน้ำได้รับความเสียหายเนื่องจากสายเคเบิลไฟฟ้าถูกตัดขาดที่บริเวณบางจาก แต่ก็ยังคงเปิดดำเนินการอยู่ตามปกติ โดยพนักงานรถรางจะต้องปีนขึ้นไปบนหลังคารถแล้วบังคับแหนบรับไฟให้สามารถรับกระแสไฟฟ้าได้โดยตลอด ในขณะที่รถผ่านบริเวณจุดที่เกิดความเสียหายเพื่อให้รถรางสามารถวิ่งต่อได้จนถึงปลายทาง
เหตุการณ์สำคัญ
ช่วงเหตุการณ์ ร.ศ. 112 เมื่อคราที่ฝรั่งเศสส่งเรือรบสองลำฝ่าการป้องกันของป้อมพระจุลจอมเกล้าเข้ามาเมื่อวันที่ 13 กรกฎาคม พ.ศ. 2436 รถไฟขบวนสุดท้ายในคืนนั้นถูกลูกหลงจากการโจมตีไม่ทราบฝ่ายเป็นเหตุให้มีผู้โดยสารเสียชีวิตหนึ่งราย บาดเจ็บหนึ่งราย และมีหญิงชราหัวใจวายตายไปอีกหนึ่งคน พระยาชลยุทธโยธินทร์ (อองเดร ดู เปลซี เดอ ริเชอลิเออ) ซึ่งเป็นผู้อำนวยการป้องกันปากแม่น้ำจึงขึ้นรถไฟสายนี้ตามเรือรบฝรั่งเศสเข้ามา หวังจะเอาเรือพระที่นั่งมหาจักรีพุ่งชน แต่ทางการไทยเกรงว่าจะเกิดปัญหากับฝรั่งเศสอีกจึงใช้วิธีเจรจาแทน
รายชื่อสถานี
ทางรถไฟสายปากน้ำ มีความยาวตลอดทั้งสาย 21.3 กิโลเมตร แต่เดิมมีสถานีทั้งหมด 10 สถานี และต่อมาได้มีการเพิ่มเติมขึ้นเป็น 12 สถานี โดยรายชื่อจะสะกดด้วยอักขรวิธีเก่าปรากฏดังต่อไปนี้
ท่าอากาศยานนานาชาติลาวัก
ท่าอากาศยานนานาชาติลาวัก (Paliparang Pandaigdig ng Laoag) เป็นท่าอากาศยานที่ให้บริการในพื้นที่เขตเมืองลาวัก ซึ่งเป็นเมืองศูนย์กลางของจังหวัดฮีลากังอีโลโคส ประเทศฟิลิปปินส์ นับเป็นท่าอากาศยานเพียงแห่งเดียวของจังหวัด และเป็นท่าอากาศยานนานาชาติที่อยู่เหนือสุดของประเทศ เป็นจุดหมายปลายทางยอดนิยมของนักท่องเที่ยวชาวจีน
ท่าอากาศยานมีทางวิ่งเพียงทางเดียว ยาว 2,420 เมตร และถูกจัดให้เป็นท่าอากาศยานนานาชาติระดับรองโดยการบินพลเรือนแห่งฟิลิปปินส์
หลวงพ่อผุย คงฺครตโน
หลวงพ่อผุย วัดหน้าพระธาตุ อดีตเจ้าอาวาสวัดหน้าพระธาตุ เกจิดังของอำเภอพนัสนิคม จังหวัดชลบุรี
ประวัติ
หลวงพ่อผุย ท่านมีนามเดิมว่า " ผุย " นามสกุล " ศรีสมุทร " บิดาท่านชื่อ นายเหล็ง มารดาท่านชื่อ นางซุย ศรีสมุทร เกิดเมื่อวันศุกร์ เดือน 3 กุมภาพันธ์ พ.ศ. 2416 ปีกุน ท่านมีพี่น้องทั้งหมด 6 คน บิดามารดาเป็นชาวเวียงจันทร์ และอพยพมาอยู่ อำเภอพนัสนิคม จังหวัดชลบุรี ในสมัยรัชกาลที่ 3
อุปสมทบ
หลวงพ่อผุย เป็นพระที่มีความตั้งใจศึกษาเล่าเรียนพระธรรมวินัย รักสันโดษ และใช้เวลานอกพรรษา ถือธุดงควัตร เดินทางไปปฏิบัติธรรมในในที่ต่างๆ ท่านเคยไปจำพรรษาอยู่ในวัดแถวจังหวัดลพบุรี จนเป็นที่เลื่อมใสของชาวลพบุรีต่อมา พระอธิการเพ็ง เจ้าอาวาสวัดหน้าพระธาตุ ได้มรณภาพลง ชาวจึงได้นิมนต์ท่านกลับมาเป็นเจ้าอาวาสวัดหน้าพระธาตุ อำเภอพนัสนิคม จังหวัดชลบุรี
หลวงพ่อผุย เป็นทั้งครูผู้สอนพระธรรมวินัย และหมอยารักษาโรคภัยไข้เจ็บแก่ผู้คนทั่วไป ท่านเป็เกจิอาจารย์จอมขมังเวทย์ทั้งคาถาอาคม ตลอดจนสักเสือเผ่นแก่เหล่าชายชาตรี ในสมัยนั้นนิยมกันมาก จนกิตติศักดิ์ร่ำลือไปไกล ผู้คนหลงไหลกันมากราบไหว้ รักษาโรคภัยไข้เจ็บ และให้ท่านสักยันต์
มรณภาพ
หลวงพ่อผุย ท่านมรณภาพเมื่อวันอังคารที่ 26 ธันวาคม พ.ศ. 2504 รวมสิริอายุ 88 ปี พรรษา 68
กกรังกา
กกรังกา (, ชื่อสามัญ: Umbrella plant, Flatsedge) เป็นกกขนาดใหญ่ในสกุล Cyperus มีถิ่นกำเนิดในประเทศมาดากัสการ์ ถูกนำไปปลูกเลี้ยงเป็นไม้ประดับทั่วโลก กกรังกามีชื่อสามัญอื่น ๆ อีกคือ กกต้นกลม, กกขนาก, หญ้าลังดา, กกดอกแดง และ กกราชินี พบกระจายอยู่ทั่วโลก มีประมาณ 4,000 ชนิด ชอบที่ชื้นแฉะ ขึ้นในที่ระดับต่ำ ตามหนอง บึง ทางระบาย มีรูปร่างลักษณะและนิเวศวิทยาเหมือนหญ้ามาก
ลักษณะทั่วไป
กกรังกาเป็นพืชที่มีลำต้นออกเป็นกอมีหัวอยู่ใต้ดิน คล้ายจำพวกขิงหรือเร่ว ลำต้นมีความสูงประมาณ 100-150 ซม. ลักษณะของลำต้นตั้งตรงไม่มีกิ่งก้าน ลำต้นกลมมีสีเขียว ใบจะออกแผ่ซ้อน ๆ กัน อยู่ปลายยอดของลำต้น ลักษณะของใบเป็นรูปยาว ปลายใบแหลม กว้างประมาณ 1 ซม. ยาวประมาณ 18-19 ซม. ใบมีสีเขียว ริมขอบ ใบเรียบใต้ท้องใบสาก ลำต้นหนึ่งจะมีใบประมาณ 18-25 ใบ ดอกออกเป็นกระจุก อยู่รวมกันเป็นใบ ดอกมีขนาดเล็ก เป็นสีขาวแกมเขียว ก้านดอกเป็นเส้นเล็ก ๆ สีเขียว ยาวประมาณ 6-7 ซม. ดอกแก่เมื่อแก่จะเปลี่ยนเป็นสีน้ำตาลอ่อน ขยายพันธุ์ด้วยการแยกหน่อ ผล (Fruit) ผลแห้ง รูปรีหรือรูปไข่ กว้าง 0.4-0.5 มิลลิเมตร ยาว 0.9-1 มิลลิเมตร สีน้ำตาล เปลือกแข็ง มีเมล็ดเดียว
ถิ่นอาศัย และการขยายพันธุ์
กกรังกาเป็นพันธุ์ไม้มักจะขึ้นตามบริเวณที่ ๆ เป็นโคลนหรือน้ำ เช่นข้างแม่น้ำ ลำคลอง สระ หรือบ่อน้ำ และที่ลุ่มทั่วไปอยู่ในทวีปแอฟริกา มีการขยายพันธุ์ด้วยการแยกหน่อและใช้เมล็ด
สุสานทหารสัมพันธมิตรดอนรัก
สุสานแห่งนี้ใช้รูปแบบงานภูมิสถาปัตยกรรมแบบสุสานสนามหญ้า (lawn cemetery) คือเน้นความเรียบง่ายของสนามหญ้าแบบตัดแต่ง และการใช้หลุมฝังศพในรูปแบบหมอนอิง (pillow marker) ด้วยตำแหน่งที่ตั้งและรูปแบบงานภูมิสถาปัตยกรรม ทำให้สุสานแห่งนี้ได้รับความนิยมเป็นแหล่งท่องเที่ยวที่สำคัญแห่งหนึ่งในอำเภอเมืองกาญจนบุรี
ที่มา
"สุสานทหารสัมพันธมิตรดอนรัก" หรือ "สุสานทหารสหประชาชาติ" หรือที่ชาวจังหวัดกาญจนบุรีทั่วไปเรียกว่า "ป่าช้าอังกฤษ" เป็นสุสานขนาดใหญ่บนพื้นที่ 17 ไร่ บรรจุศพเชลยศึกที่เสียชีวิตระหว่างการสร้างทางรถไฟสายมรณะถึง 6,982 หลุม โดยเชลยศึก 300 คนเสียชีวิตด้วยอหิวาตกโรคและฝังไว้ที่ค่ายนิเกะ (ประมาณ 15 กิโลเมตร ก่อนถึงด่านเจดีย์สามองค์) ส่วนที่เหลือได้จากหลุมฝังศพเชลยศึกตามค่ายต่าง ๆ และยังมีสุสานช่องไก่ ซึ่งรัฐบาลไทยและฝ่ายสัมพันธมิตรได้ตกลงกันเมื่อวันที่ 24 สิงหาคม พ.ศ. 2497 เพื่อสร้างสุสานสองแห่งนี้ขึ้น บรรยากาศในสุสานเงียบสงบและร่มรื่น พื้นที่ภายในได้รับการตกแต่งไว้อย่างเป็นระเบียบสวยงาม เหนือหลุมฝังศพทุกหลุมมีแผ่นทองเหลืองจารึก ชื่อ อายุ และประเทศของผู้เสียชีวิต บรรทัดสุดท้ายเป็นคำไว้อาลัยที่โศกเศร้า ทุกปีจะมีวันที่รำลึกถึงผู้เสียชีวิตเฉพาะของคนชาติต่าง ๆ ได้แก่